Funcţionarului de securitate îndeplineşte următoarele atribuţii:

* elaborează şi supune aprobării prefectului normele interne privind protecţia informaţiilor clasificate, potrivit legii;
* întocmeşte programul de prevenire a scurgerii de informaţii clasificate şi îl supune avizării instituţiilor abilitate, iar după aprobare, acţionează pentru aplicarea acestuia;
* coordonează activitatea de protecţie a informaţiilor clasificate, în toate componentele acesteia;
* asigură relaţionarea cu instituţia abilitată să coordoneze activitatea şi să controleze măsurile privitoare la protecţia informaţiilor clasificate, potrivit legii;
* monitorizează activitatea de aplicare a normelor de protecţie a informaţiilor clasificate şi modul de respectare a acestora;
* consiliază pe prefect, subprefecţi în legătură cu toate aspectele privind securitatea informaţiilor clasificate;
* informează pe prefect despre vulnerabilităţile şi riscurile existente în sistemul de protecţie a informaţiilor clasificate şi propune măsuri pentru înlăturarea acestora;
* acordă sprijin reprezentanţilor autorizaţi ai instituţiilor abilitate, potrivit  competenţelor legale, pe linia verificării persoanelor pentru care se solicită accesul la informaţii clasificate;
* organizează activităţi de pregătire specifică a persoanelor care au acces la informaţii clasificate;
* asigură păstrarea şi organizează evidenţa certificatelor de securitate şi autorizaţiilor de acces la informaţii clasificate;
* actualizează permanent evidenţa certificatelor de securitate şi a autorizaţiilor de acces;
* întocmeşte şi actualizează listele informaţiilor clasificate elaborate sau păstrate de prefectură, pe clase şi niveluri de secretizare;
* prezintă prefectului propuneri privind stabilirea obiectivelor, sectoarelor şi locurilor de importanţă deosebită pentru protecţia informaţiilor clasificate din sfera de responsabilitate şi, după caz, solicită sprijinul instituţiilor abilitate;
* efectuează, cu aprobarea prefectului, controale privind modul de aplicare a măsurilor legale de protecţie a informaţiilor clasificate;
* exercită alte atribuţii în domeniul protecţiei informaţiilor clasificate, potrivit legii;
* ţine evidenţa cazurilor de încălcare a reglementărilor de securitate, a documentelor de cercetare şi a măsurilor de soluţionare şi să le pună la dispoziţia autorităţilor desemnate de securitate, conform competenţelor ce le revin.